
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2285 

22 Οκτωβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατανομή προσωπικού στο Υπουργείο Πολιτισμού 

και Αθλητισμού, έτους 2015. 1 

Σύναψη σύμβασης μίσθωσης μεταφορικών μέσων 
από το Πολυτεχνείο Κρήτης. 2 


Καθιέρωση υπερωριακής εργασίας υπαλλήλων της 
Γενικής Διεύθυνσης Οικονομικών Υπηρεσιών της 
Γενικής Γραμματείας Πληροφοριακών Συστημά¬ 
των και Διοικητικής Υποστήριξης του Υπουργείου 

Οικονομικών. 3 

Τροποποίηση της υπ’ αριθ. 3398/91703/24-08-2015 
(ΦΕΚ1838 Β') απόφασης του Αναπληρωτή Υπουρ¬ 
γού Παραγωγικής Ανασυγκρότησης, Περιβάλλο¬ 
ντος και Ενέργειας όπως ισχύει, σχετικά με τη 
«Δυνατότητα μεταποίησης των αποσυρόμενων 
προϊόντων από τους δικαιούχους της δωρεάν δι¬ 
ανομής στο πλαίσιο εφαρμογής του κατ’ εξουσι¬ 
οδότηση Κανονισμού (ΕΕ) 1031/2014 όπως ισχύει 


σχετικά με τη θέσπιση συμπληρωματικών προσω¬ 
ρινών έκτακτων μέτρων στήριξης στους παραγω¬ 
γούς ορισμένων οπωροκηπευτικών» - Τροποποίη¬ 
ση του παραρτήματος της αριθ, απόφ. 3330/89989 

(ΦΕΚ 1765 Β719-08-2015). 4 

Αδεια Λειτουργίας Μονάδας Φροντίδας Ηλικιωμέ¬ 
νων (Μ.Φ.Η.) Με την επωνυμία «ΠΑΠΑΔΟΠΟΥΛΕΙΟΣ 
ΟΙΚΟΣ ΦΙΛΟΞΕΝΙΑΣ Α.Ε.». 5 


ΑΠΟΦΑΣΕΙ Σ 

Αριθμ. ΔΙΠΑΑΔ/Φ.Κ./51/31785 (1) 

Κατανομή προσωπικού στο Υπουργείο Πολιτισμού 
και Αθλητισμού, έτους 2015. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 11 παρ. 5 εδάφιο δεύτερο 
του Ν. 3833/2010 «Προστασία της εθνικής οικονομίας - 
Επείγοντα μέτρα για την αντιμετώπιση της δημοσιονο¬ 
μικής κρίσης» (ΦΕΚ 40/Α715-3-2010), όπως αναριθμήθηκε 
με τις διατάξεις του άρθρου 3 της παρ. 4 περ. γ του 
Ν. 3899/2010 «Επείγοντα μέτρα εφαρμογής του προ¬ 
γράμματος στήριξης της ελληνικής οικονομίας» (ΦΕΚ 
212/Α717-12-2010). 

2. Τις διατάξεις της παρ. 21 του άρθρου ενάτου του 
Ν. 4057/2012 (ΦΕΚ 54/Α') «Πειθαρχικό Δίκαιο Δημοσίων 
Πολιτικών Διοικητικών Υπαλλήλων και Υπαλλήλων Νο¬ 
μικών Προσώπων Δημοσίου Δικαίου». 

3. Το Π.δ. 24/2015 (Φ.Ε.Κ. Α' 20/27-1-2015) με θέμα «Σύ¬ 
σταση και μετονομασία Υπουργείων, μεταφορά της 
Γ ενικής Γ ραμματείας Κοινωνικών Ασφαλίσεων». 

4. Το Π.δ. 73/23-9-2015 (ΦΕΚ Α' 116/2015) με θέμα «Δι¬ 
ορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

5. Την υπ’ αριθ. Υ21/06-10-2015 (ΦΕΚ 2144/Β72015) 
απόφαση «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης, 
Χριστόφορο Βερναρδάκη». 

6. Την υπ’ αριθ. ΔΙΠΠ/Φ.ΕΠ1/71/οικ.4573/01-3-2011 
(ΦΕΚ 323/Β71-3-2011) κοινή απόφαση των Υπουργών 
Διοικητικής Μεταρρύθμισης και Ηλεκτρονικής Δι¬ 
ακυβέρνησης και Οικονομικών για τον καθορισμό 
των προτεραιοτήτων και των κριτηρίων κατανομής 
προσωπικού. 

7. Το υπ’ αριθ. πρωτ. ΥΠ.ΠΟ.Α/ΓΔΔΥΗΔ/ΔΔΑΑΔ/ΤΔΑ 
ΔΤΠ/248362/31160/28 045/21601/08-10-2015 έγγραφο του 
Υπουργείου Πολιτισμού και Αθλητισμού. 

8. Την ανάγκη ορθολογικής κατανομής και αξιοποίη¬ 
σης του τακτικού προσωπικού και των λειτουργών που 
διορίζονται ή προσλαμβάνονται στους φορείς της παρ. 1 
του άρθρου 1 του Ν. 3812/2009. 

9. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή προσωπικού στο Υπουργείο Πολιτι¬ 
σμού και Αθλητισμού, για το έτος 2015, διοριστέων της 
2/Κ/2009 προκήρυξης του ΑΣΕΠ, τα οριστικά αποτελέ¬ 
σματα της οποίας δημοσιεύτηκαν στο Φ.Ε.Κ. 1052/Γ"/ 
31-12-2009, ως εξής: 

-Ένα (1) υπάλληλο του κλάδου ΔΕ Φύλαξης - Πληρο¬ 
φόρησης και 

- Τεσσάρων (4) υπαλλήλων του κλάδου ΔΕ Νυχτοφυ¬ 
λάκων Αρχαιοτήτων, στην Εφορεία Αρχαιοτήτων Ηλείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ 
-♦- 

Αριθμ. Φ12/Β/163299/Β1 (2) 

Σύναψη σύμβασης μίσθωσης μεταφορικών μέσων 
από το Πολυτεχνείο Κρήτης. 

ΟΙ ΥΠΟΥΡΓΟΙ 

ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 11 του άρθρου 1 του Ν. 2083/ 
1992, όπως αυτή έχει προστεθεί με την παρ. 4 του 
άρθρου 3 του Ν. 3027/2002 (ΦΕΚ 152 Α') σε συνδυα¬ 
σμό με την παρ. 22α του άρθρου 80 και του στοιχείου 
λδ' της παρ. 2 του άρθρου 5 του Ν 4009/2011, όπως 
ισχύουν. 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και Κυβερνητικά Όργανα που 
κυρώθηκε με το Π.δ. 63/2005 (ΦΕΚ 98/Α'). 

3. Το Π.δ. 113/2010 «Ανάληψη υποχρεώσεων από τους 
διατάκτες» (ΦΕΚ 194/Α'). 


4. Το Π.δ. 70/2015 «Μετονομασία του Υπουργείου Πο¬ 
λιτισμού Παιδείας και Θρησκευμάτων σε Υπουργείο 
Παιδείας Έρευνας και Θρησκευμάτων» (ΦΕΚ 23/Α'). 

5. Το Π.δ. 73/2015 «Διορισμός αντιπροέδρου της Κυ¬ 
βέρνησης,Υπουργών, Αναπληρωτών Υπουργών, και Υφυ¬ 
πουργών» (ΦΕΚ 114/Α'). 

6. Την υπ’ αριθ. Υ29 απόφαση του Πρωθυπουργού 
«Ανάθεση αρμοδιοτήτων στον Αν. Υπουργό Οικονομικών 
Γ. Χουλιαράκη (ΦΕΚ 2168 Β72015)». 

7. Το υπ’ αριθ. 5306α/11-9-2015 έγγραφο του Πολυτε¬ 
χνείου Κρήτης. 

8. Τα αποσπάσματα των πρακτικών των 404/15-7-2015 
και 406/29-7-2015 συνεδριάσεων της Συγκλήτου του Πο¬ 
λυτεχνείου Κρήτης καθώς και της 11ης συνεδρίασης του 
Συμβουλίου του Ιδρύματος. 

9. Την υπ’ αριθ. πρωτ. 152133/Β1 Εισήγηση της Γ' ΔΟΥ 
του Υπουργείου Παιδείας Έρευνας και Θρησκευμάτων. 

10. την υπ’ αριθ. πρωτ. 34/1091/2-9-2015 (ΑΔΑ: 
6ΩΛΦ469Β6Ν-0ΥΑ) απόφαση ανάληψης υποχρέωσης. 

11. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Προϋπολογισμού 
του Πολυτεχνείου Κρήτης (ΚΑΕ 0828) ύψους 19.680 € 
(δέκα εννέα χιλιάδων εξακοσίων ογδόντα ευρώ) για το 
οικ. έτος 2015 και ύψους 29.520 € (είκοσι εννέα χιλιάδων 
πεντακοσίων είκοσι ευρώ) για το οικ. έτος 2016 χωρίς 
αύξηση της κρατικής επιχορήγησης προς το Ίδρυμα 
αυτό, αποφασίζουμε: 

1. Επιτρέπουμε τη σύναψη σύμβασης, σύμφωνα με τις 
κείμενες διατάξεις για τη μίσθωση λεωφορείου από το 
Πολυτεχνείο Κρήτης για τη μεταφορά φοιτητών του 
Ιδρύματος από και προς τους χώρους εκπαίδευσης 
(Χανιά - Πολυτεχνειούπολη - Χανιά) για το ακαδημαϊκό 
έτος 2015 - 2016. 

2. Η δαπάνη που προκαλείται από την ανωτέρω μίσθωση 
ανέρχεται στο συνολικό ποσό των 49.200 € (σαράντα 
εννέα χιλιάδων διακοσίων ευρώ ) (19.680 € για το οικ. 
έτος 2015 και 29.520 € για το οικ. έτος 2016) και θα κα¬ 
λυφθεί από πιστώσεις του Τακτικού Προϋπολογισμού 
του Πολυτεχνείου Κρήτης. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Μαρούσι, 13 Οκτωβρίου 2015 

ΟΙ ΥΠΟΥΡΓΟΙ 

ΠΑΙΔΕΙΑΣ ΕΡΕΥΝΑΣ ΚΑΙ ΑΝΑΠΛΗΡΩΤΗΣ ΥΠΟΥΡΓΟΣ 

ΘΡΗΣΚΕΥΜΑΤΩΝ ΟΙΚΟΝΟΜΙΚΩΝ 

ΝΙΚΟΛΑΟΣ ΦΙΛΗΣ ΓΕΩΡΓΙΟΣ ΧΟΥΛΙΑΡΑΚΗΣ 
-♦- 

Αριθμ. 2/61534/0004 (3) 

Καθιέρωση υπερωριακής εργασίας υπαλλήλων της Γ ενι¬ 
κής Διεύθυνσης Οικονομικών Υπηρεσιών της Γ ενικής 
Γραμματείας Πληροφοριακών Συστημάτων και Διοι¬ 
κητικής Υποστήριξης του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που 

κυρώθηκε με το άρθρο πρώτο του Π.δ. 63/2005 (ΦΕΚ 98/ 
Α78/22.4.2005). 

2. Τις διατάξεις του άρθρου 20 του Ν. 4024/2011 
(ΦΕΚ 226/Α') «Συνταξιοδοτικές ρυθμίσεις, ενιαίο μισθολό¬ 
γιο - βαθμολόγιο, εργασιακή εφεδρεία και άλλες διατά¬ 
ξεις εφαρμογής του μεσοπρόθεσμου πλαισίου δημοσιο¬ 
νομικής στρατηγικής 2012- 2015» όπως τροποποιήθηκαν 
με τις όμοιες του άρθρου 45 του Ν. 4071/2012 (ΦΕΚ 85/Α') 
και του άρθρου 176 του Ν. 4261/2014 (ΦΕΚ 107/Α'). 

3. Το Π.δ. 111/2014 «Οργανισμός του Υπουργείου Οικο¬ 
νομικών» (ΦΕΚ Α' 178/29.08.2014). 

4. Τις υπ’ αριθ. 2/78400/0022/14-11-2011 και 2/41768/0022/ 
20-5-2014 εγκυκλίους της Δ/νσης Μισθολογίου. 

5. Την υπ’ αριθ. 2/30508/0004/5-5-2015 απόφαση του 
Υπουργού Οικονομικών «Μεταβίβαση αρμοδιοτήτων και 
εξουσιοδότησης υπογραφής «Με εντολή Υπουργού» 
στους Γενικούς Γραμματείς και στον Ειδικό Γραμματέα 
του Υπουργείου Οικονομικών, πλην της Γ ενικής Γ ραμ- 
ματείας Δημοσίων Εσόδων, στους Προϊσταμένους των 
υπαγόμενων σε αυτούς οργανικών μονάδων καθώς και 
στους Προϊσταμένους των οργανικών μονάδων που υπά¬ 
γονται απευθείας στον Υπουργό Οικονομικών» (785/Β7 
5-5-2015). 

6. Το γεγονός ότι παρίσταται ανάγκη παροχής ερ¬ 
γασίας πέρα από το κανονικό ωράριο, υπαλλήλων 
της Γενικής Διεύθυνσης Οικονομικών Υπηρεσιών του 
Υπουργείου Οικονομικών, προκειμένου η Υπηρεσία 
να αντιμετωπίσει το μεγάλο φόρτο εργασίας και 
ιδίως για την έγκαιρη: α) Σχεδίαση, κατάρτιση, τρο¬ 
ποποίηση και εκτέλεση του τακτικού προϋπολογι¬ 
σμού των υπηρεσιών του Υπουργείου, β) Κατάρτιση 
και επεξεργασία των υποβαλλόμενων προτάσεων 
των μακροπρόθεσμων και ετήσιων προγραμμάτων 
κάθε τομέα δραστηριότητάς τους και αναθεώρηση 
του Προϋπολογισμού Δημοσίων Επενδύσεων (Π.Δ.Ε.), 
καθώς και την παρακολούθηση των κατανομών, συ¬ 
γκέντρωση των οικονομικών στοιχείων, επεξεργασία 
και έλεγχο των γενικών απολογιστικών στοιχείων, γ) 
Συγκέντρωση των δημοσιονομικών στοιχείων από τα 
μητρώα δεσμεύσεων του Τακτικού Προϋπολογισμού, 
του Π.Δ.Ε., των ειδικών φορέων και των εποπτευό¬ 
μενων φορέων του Υπουργείου, την σύνταξη μελε¬ 
τών αναλύσεων και υποβολή προτάσεων με σκοπό 
την τήρηση του Προϋπολογισμού και τον έλεγχο 
και την επεξεργασία των οικονομικών απολογιστι¬ 
κών στοιχείων εποπτευόμενων φορέων, δ) τήρηση 
ηλεκτρονικού αρχείου με όλα τα στοιχεία για τους 
διαγωνισμούς, τις προσφορές και τις προμήθειες 
και συγχρόνως την παρακολούθηση του αρχείου 
προόδου έργων και στατιστική επεξεργασία των 
τεχνοοικονομικών στοιχείων αυτών, ε) εκκαθάριση 
και πληρωμή αποδοχών κάθε είδους αμοιβών του 
προσωπικού του Υπουργείου, οδοιπορικών εξόδων, 
μεταθέσεων, εκτέλεση δικαστικών αποφάσεων και 
κάθε είδους δαπάνη που αφορά πληρωμή ενοικί¬ 
ων, κοινοχρήστων, φυσικού αερίου, ηλεκτρικού και 
λοιπών δαπανών των υπηρεσιών ζ) μέριμνα για την 
παραλαβή, αποθήκευση και διακίνηση των προμηθευ- 
όμενων υλικών και εφοδίων σε όλες τις Υπηρεσίες 
του Υπουργείου. 


7. Το υπ’ αριθ. ΔΟΔ Α 4019686 ΕΞ2015/28-9-2015 έγ¬ 
γραφο της Γ ενικής Διεύθυνσης Οικονομικών Υπηρεσιών. 

8. Την υπ’ αριθ. 2/53030/ΔΠΔΑ/19-8-2015 απόφαση ανά¬ 
ληψης υποχρέωσης της Δ/νσης Οικονομικής Διαχείρισης 
του Υπουργείου Οικονομικών που αφορά υπερωριακή 
εργασία υπαλλήλων της Γ ενικής Διεύθυνσης Οικονομι¬ 
κών Υπηρεσιών της Γ ενικής Γ ραμματείας Πληροφορι¬ 
ακών Συστημάτων και Διοικητικής Υποστήριξης. (ΑΔΑ: 
Ω40ΑΗ-ΒΘΞ). 

9. Το γεγονός ότι από την απόφαση αυτή προκαλείται 
συνολική δαπάνη εβδομήντα έξι χιλιάδων πεντακοσίων 
ευρώ (76.500 €) περίπου η οποία θα καλυφθεί από τις 
εγγεγραμμένες πιστώσεις Ειδικού Φορέα 23-110 και ΚΑΕ 
0511 του Υπουργείου Οικονομικών, αποφασίζουμε: 

Εγκρίνουμε την καθιέρωση απογευματινής υπερωρι- 
ακής εργασίας για εκατόν δέκα (110) υπαλλήλους των 
τριών Διευθύνσεων της Γενικής Διεύθυνσης Οικονο¬ 
μικών Υπηρεσιών του Υπουργείου Οικονομικών, ήτοι: 
α) Διεύθυνσης Προϋπολογισμού και Δημοσιονομικών 
Αναφορών, β) Διεύθυνσης Οικονομικής Διαχείρισης, 
γ) Διεύθυνσης Προμηθειών, Διαχείρισης Υλικού και Υπο¬ 
δομών, για το χρονικό διάστημα από τη δημοσίευση 
της παρούσης σε ΦΕΚ και έως 31-12-2015, για μέχρι 120 
ώρες συνολικά ο καθένας. 

Οι ανωτέρω υπάλληλοι δικαιούνται υπερωριακής απο¬ 
ζημίωσης, μόνο στην περίπτωση που δεν είναι δικαιού¬ 
χοι άλλης υπερωριακής αποζημίωσης από οποιονδήποτε 
φορέα για το ίδιο χρονικό διάστημα. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να 
μετέχουν και αποσπασμένοι υπάλληλοι εντός του ανω¬ 
τέρω συνολικού αριθμού ωρών, που εγκρίνονται με την 
παρούσα απόφαση. 

Η κατανομή των ωρών, η συγκρότηση των συνεργεί¬ 
ων και η περιγραφή των συγκεκριμένων εργασιών που 
θα πραγματοποιηθούν θα γίνει με ευθύνη των Προϊ¬ 
σταμένων των Διευθύνσεων. Οι αποφάσεις αυτές θα 
κοινοποιούνται στη Δ/νση Ανθρωπίνου Δυναμικού και 
Οργάνωσης και στο Γραφείο του Γενικού Γραμματέα 
Πληροφοριακών Συστημάτων και Διοικητικής Υποστή¬ 
ριξης- 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η παρά¬ 
δοση του έργου θα βεβαιώνεται εγγράφως στη Δ/νση 
Ανθρωπίνου Δυναμικού και Οργάνωσης με ευθύνη των 
Προϊσταμένων των Διευθύνσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 2015 
Με εντολή Υπουργού 

Ο Γ ενικός Γ ραμματέας Πληροφοριακών Συστημάτων 
και Διοικητικής Υποστήριξης 
Μ. ΧΑΤΖΗΘΕΟΔΩΡΟΥ 

Αριθμ. 4596/111414 (4) 

Τροποποίηση της υπ’ αριθ. 3398/91703/24-08-2015 
(ΦΕΚ1838 Β') απόφασης του Αναπληρωτή Υπουργού 
Παραγωγικής Ανασυγκρότησης, Περιβάλλοντος και 
Ενέργειας όπως ισχύει, σχετικά με τη «Δυνατότη¬ 
τα μεταποίησης των αποσυρόμενων προϊόντων από 
τους δικαιούχους της δωρεάν διανομής στο πλαί¬ 
σιο εφαρμογής του κατ’ εξουσιοδότηση Κανονισμού 
(ΕΕ) 1031/2014 όπως ισχύει σχετικά με τη θέσπιση συ¬ 
μπληρωματικών προσωρινών έκτακτων μέτρων στή¬ 
ριξης στους παραγωγούς ορισμένων οπωροκηπευ- 
τικών» - Τροποποίηση του παραρτήματος της αριθ, 
απόφ. 3330/89989 (ΦΕΚ 1765 Β719-08-2015). 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 
ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 62 του Ν. 4235/2014 «Διοικητικά μέτρα, 
διαδικασίες και κυρώσεις στην εφαρμογή της ενωσιακής 
και εθνικής νομοθεσίας στους τομείς των τροφίμων, 
των ζωοτροφών και της υγείας και προστασίας των 
ζώων και άλλες διατάξεις αρμοδιότητας του Υπουργείου 
Αγροτικής Ανάπτυξης και Τροφίμων» (Α' 32). 

β) Του άρθρου 1 παρ. 1, 2 και 3 του Ν. 1338/1983 «Εφαρ¬ 
μογή του Κοινοτικού Δικαίου» (Α' 34), όπως τροποποιή¬ 
θηκε από το άρθρο 6 παρ. 1 του Ν. 1440/1984 «Συμμετοχή 
της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητας Ανθρακος και 
Χάλυβος και του Οργανισμού Εφοδιασμού ΕΙΙΒΑΤΟΜ» 
(Α' 70) και του άρθρου 3 του ως άνω νόμου, όπως αυτό 
αντικαταστάθηκε από το άρθρο 65 του Ν. 1892/1990 
«Για τον εκσυγχρονισμό και την ανάπτυξη και άλλες 
διατάξεις» (Α' 101). 

2. Το Π.δ. υπ’ αριθ. 73/2015 «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών» (Α' 116). 

3. Την υπ’ αριθμ Υ26 απόφαση του Πρωθυπουργού 
(ΦΕΚ Β' 2144) «Ανάθεση αρμοδιοτήτων στον Αναπληρω¬ 
τή Υπουργό Αγροτικής Ανάπτυξης και Τροφίμων Μάρκο 
Μπόλαρη». 

4. Τους Κανονισμούς (Ε.Κ.), όπως αυτοί τροποποιήθη¬ 
καν και ισχύουν: 

α) Καν (ΕΕ) 1308/2013 του Ευρωπαϊκού Κοινοβουλίου 
και του Συμβουλίου «για τη θέσπιση κοινής οργάνωσης 
αγορών γεωργικών προϊόντων και την κατάργηση των 
κανονισμών (ΕΟΚ) αριθ. 922/1972, (ΕΟΚ) αριθ. 234/1979, 
(ΕΚ) αριθ. 1037/2001 και (ΕΚ) αριθ. 1234/2007 του Συμ¬ 
βουλίου». 

β) Καν (ΕΚ) 1234/2007 του Συμβουλίου «για τη θέσπιση 
κοινής οργάνωσης των γεωργικών αγορών και ειδικών 
διατάξεων για ορισμένα γεωργικά προϊόντα». 

γ) Καν. (ΕΕ) 1307/2013 του Ευρωπαϊκού Κοινοβου¬ 
λίου και του Συμβουλίου «περί θεσπίσεως κανόνων 
για άμεσες ενισχύσεις στους γεωργούς βάσει καθε¬ 
στώτων στήριξης στο πλαίσιο της Κοινής γεωργικής 
πολιτικής και για την κατάργηση του κανονισμού (ΕΚ) 


αριθ. 637/2008 και του κανονισμού (ΕΚ) αριθ. 73/2009 
του Συμβουλίου». 

δ) Καν (ΕΕ) 543/2011 της Επιτροπής «για τη θέσπιση 
λεπτομερών κανόνων εφαρμογής του κανονισμού (ΕΚ) 
αριθ. 1234/2007 του Συμβουλίου όσον αφορά τους τομείς 
των οπωροκηπευτικών και των μεταποιημένων οπωρο- 
κηπευτικών» (ΕΕ Ι_ 157 της 15.6.2011) όπως τροποποιήθηκε 
και ισχύει. 

ε) Καν (ΕΕ) 499/2014 της Επιτροπής «για τη συμπλήρω¬ 
ση του κανονισμού (ΕΕ) αριθ. 1308/2013 του Ευρωπαϊκού 
Κοινοβουλίου και του Συμβουλίου και του κανονισμού 
(ΕΕ) αριθ. 1306/2013 του Ευρωπαϊκού Κοινοβουλίου και 
του Συμβουλίου με την τροποποίηση του εκτελεστι¬ 
κού κανονισμού (ΕΕ) αριθ. 543/2011 της Επιτροπής όσον 
αφορά τους τομείς των οπωροκηπευτικών και των με¬ 
ταποιημένων οπωροκηπευτικών». 

στ) Καν. (ΕΕ) 1031/2014 της Επιτροπής «σχετικά με 
τη θέσπιση συμπληρωματικών προσωρινών εκτάκτων 
μέτρων στήριξης για τους παραγωγούς ορισμένων οπω¬ 
ροκηπευτικών». 

ζ) Καν. (ΕΕ) 1369/2015 της Επιτροπής για την τροποποί¬ 
ηση του κατ’ εξουσιοδότηση Κανονισμού (ΕΕ) 1031/2014 
σχετικά με τη θέσπιση συμπληρωματικών προσωρινών 
έκτακτων μέτρων στήριξης για τους παραγωγούς ορι¬ 
σμένων οπωροκηπευτικών. 

η) Καν (ΕΚ) αριθ. 852/2004 του Ευρωπαϊκού Κοινοβου¬ 
λίου και του Συμβουλίου της 29ης Απριλίου 2004 για 
την υγιεινή των τροφίμων. 

θ) Καν. (ΕΚ) αριθ. 178/2002 του Ευρωπαϊκού Κοινοβου¬ 
λίου και του Συμβουλίου της 28ης Ιανουάριου 2002 για 
τον καθορισμό των γενικών αρχών και απαιτήσεων της 
νομοθεσίας για τα τρόφιμα, για την ίδρυση της Ευρωπαϊ¬ 
κής Αρχής για την Ασφάλεια των Τροφίμων και τον καθο¬ 
ρισμό διαδικασιών σε θέματα ασφαλείας των τροφίμων. 

5. Την υπ’ αριθ. 3320/89565/13-08-2015 κοινή υπουργική 
απόφαση των Αναπληρωτών Υπουργών Παραγωγικής 
Ανασυγκρότησης, Περιβάλλοντος και Ενέργειας και 
Εργασίας, Κοινωνικής Ασφάλισης και Κοινωνικής Αλ¬ 
ληλεγγύης «Συμπληρωματικά μέτρα για την εφαρμογή 
του κατ’ εξουσιοδότηση Κανονισμού (ΕΕ) 1369/2015 της 
Επιτροπής για την τροποποίηση του κατ’ εξουσιοδό¬ 
τηση Κανονισμού (ΕΕ) 1031/2014 σχετικά με τη θέσπιση 
συμπληρωματικών προσωρινών έκτακτων μέτρων στή¬ 
ριξης στους παραγωγούς ορισμένων οπωροκηπευτικών» 
(Β' 1701). 

6. Την υπ’ αριθ. 3330/89989/17-08-2015 απόφαση ΥΠΑ- 
ΠΕΝ «Αρχική κατανομή των Ποσοτήτων του Παραρ¬ 
τήματος Ιβ του κατ’ εξουσιοδότηση Κανονισμού (ΕΕ) 
1031/2014, όπως ισχύει, σχετικά με τη θέσπιση συμπλη¬ 
ρωματικών προσωρινών έκτακτων μέτρων στήριξης 
στους παραγωγούς ορισμένων οπωροκηπευτικών, όπως 
ισχύει» (Β' 1765). 

7. Την οδηγία 2012/12/ΕΕ του Ευρωπαϊκού Κοινοβουλίου 
και του Συμβουλίου «για την τροποποίηση της οδηγίας 
2001/112/ΕΚ του Συμβουλίου, για τους χυμούς φρούτων 
και ορισμένα ομοειδή προϊόντα που προορίζονται για 
τη διατροφή του ανθρώπου» όπως τροποποιήθηκε και 
ισχύει (Κατ’ εξουσιοδότηση Καν. (ΕΕ) αριθ. 1040/2014 της 
Επιτροπής (I 288/2.10.2014) και έχει σχετικά πρόσφατα 

ενημερωθεί ο Κώδικας Τροφίμων και Ποτών στο άρθρο 
126 με το ΦΕΚ 1309/Β'/01.07.2015 (σελ. 14668-14669). 

8. Το υπ’ αριθ. πρωτ. 26862/24-09-2015 έγγραφο της 
ΔΑΟΚ Ημαθίας με θέμα «Αίτημα για συμπληρωματικές 
ποσότητες αποσυρόμενων προϊόντων με δυνατότητα 
μεταποίησης». 

9. Το υπ’ αριθ. πρωτ. 11777/9220/24-09-2015 έγγραφο 
της ΔΑΟΚ Κοζάνης με θέμα «Αίτημα για συμπληρωμα¬ 
τικές ποσότητες αποσυρόμενων προϊόντων με δυνατό¬ 
τητα μεταποίησης» 

10. Το υπ’ αριθ. πρωτ. 4185/97069/8-9-2015 έγγραφο 
της Ε.Κ.Ε. (Ενωση Κονσερβοποιών Ελλάδος). 

11. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Α') Το άρθρο 7 παράγρ. 1 σημείο α και β της υπ’ αριθ. 
3398/91703/24-08-2015 (ΦΕΚ/1838 Β') υπουργικής από¬ 
φασης ΥΠΑΠΕΝ, όπως ισχύει αντικαθίσταται ως εξής: 

α) Η περίοδος κατά τη διάρκεια της οποίας, οι δικαι¬ 
ούχοι της δωρεάν διανομής μπορούν να διαθέσουν τα 
αποσυρόμενα νωπά ροδάκινα ή νεκταρίνια στις μετα¬ 
ποιητικές επιχειρήσεις, αφορά στο χρονικό διάστημα 
έως 30/10/2015. 

β) Η μέγιστη ποσότητα των αποσυρόμενων νωπών 
ροδάκινων και νεκταρινιών που δύναται να αποσυρθεί 
για αυτόν τον προορισμό ορίζεται στους 6.000 τόνους. 
Η κατανομή της ποσότητας αυτής θα γίνει με το σύ¬ 
στημα εξυπηρέτησης κατά προτεραιότητα στα πλαίσια 
όμως της αρ. πρ. 3330/89989/17-08-2015 (ΦΕΚ 1838 Β') 
απόφασης του ΥΠΑΠΕΝ «Αρχική κατανομή των Ποσο¬ 
τήτων του Παραρτήματος Ιβ του κατ’ εξουσιοδότηση 
Κανονισμού (ΕΕ) 1031/2014, όπως ισχύει, σχετικά με τη 
θέσπιση συμπληρωματικών προσωρινών έκτακτων μέ¬ 
τρων στήριξης στους παραγωγούς ορισμένων οπωρο- 
κηπευτικών, όπως ισχύει (Β' 1765)». 

Β) Το άρθρο 8 της υπ’ αριθ. 3398/91703/24-08-2015 
(ΦΕΚ/Β' 1838) απόφασης του ΥΠΑΠΕΝ αντικαθίσταται 
ως εξής: 

Το παράρτημα της υπ’ αριθ. 3330/89989/19-08-2015 
(ΦΕΚ/Β' 1765), απόφασης όπως ισχύει τροποποιείται ως 
προς την αρχική κατανομή της περιφερειακής ενότητας 
Κοζάνης από 1.100 τόνους σε 1.800 τόνους με αντίστοιχη 
μείωση της Π.Ε. Πέλλας. 

Η ισχύς της παρούσας αρχίζει από την ημέρα δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 2015 

Ο ΥΠΟΥΡΓΟΣ Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΥΑΓΓΕΛΟΣ ΑΠΟΣΤΟΛΟΥ ΜΑΡΚΟΣ ΜΠΟΛΑΡΗΣ 


Αριθμ. 4105 (5) 

Αδεια Λειτουργίας Μονάδας Φροντίδας Ηλικιωμένων 
(Μ.Φ.Η.) Με την επωνυμία «ΠΑΠΑΔΟΠΟΥΛΕΙΟΣ ΟΙ¬ 
ΚΟΣ ΦΙΛΟΞΕΝΙΑΣ Α.Ε.». 

Η ΑΝΤΙΠΕΡΙΦΕΡΕΙΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Τις διατάξεις του Ν. 3852/7.6.2010 (Φ.Ε.Κ. 87/Α'/2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τον «Οργανισμός της Περιφέρειας Πελοποννήσου» 
Π.δ. 131/27.12.2010 (Φ.Ε.Κ. 224/Α'/2010). 

3. Το Ν. 2690/1999 (Φ.Ε.Κ. 45/Α'/1999) «Κύρωση του 
Κώδικα Διοικητικής Διαδικασίας και άλλες διατάξεις». 

4. Την υπ’ αριθ. 80951/27377/31-10-2014 απόφαση Περι¬ 
φερειάρχη Πελοποννήσου, σχετικά με την μεταβίβαση 
αρμοδιοτήτων στους άμεσα εκλεγμένους Αντιπεριφε- 
ρειάρχες Πελοποννήσου. 

5. Τις διατάξεις του Ν. 2345/1995 (Φ.Ε.Κ. 213/τ.Α'/1995) 
«Οργανωμένες υπηρεσίες παροχής προστασίας από 
φορείς Κοινωνικής Πρόνοιας και άλλες διατάξεις». 

6. Τις διατάξεις της υπουργικής αποφάσεως αριθ. Πΐγ/ 
οικ.81551/26.6.2007 (Φ.Ε.Κ. 1136 Β'/2007) «Προϋποθέσεις 
ίδρυσης και λειτουργίας Μονάδων Φροντίδας Ηλικιω¬ 
μένων (Μ.Φ.Η.) από ιδιώτες κερδοσκοπικού χαρακτήρα, 
και Μ.Φ.Η. μη κερδοσκοπικού χαρακτήρα» όπως τρο¬ 
ποποιήθηκε με την υπουργική απόφαση αριθ. ΠΙγ/οικ. 
129673/2009 (Φ.Ε.Κ. 2190/Β'/2009) και ισχύει. 

7. Τις διατάξεις της υπ’ αριθ. ΠΙγ/οικ. 80794/2011 
(ΦΕΚ 1736/τ.Β'/3-8-2011. 

8. Τ ις διατάξεις της υπ’ αριθ. Γ.Π./Δ22/οικ.40739/1703/2014 
(Φ.Ε.Κ. 3198/Β'/27-11-2014) «περί παράτασης προθεσμίας 
για την αδειοδότηση των Μονάδων Φροντίδας Ηλικιωμέ¬ 
νων, κερδοσκοπικού και μη χαρακτήρα σύμφωνα με το 
άρθρο 14 της αριθ. ΠΙγ/οικ. 81551/25-6-2007 (ΦΕΚ 1136 Β') 

9. Την υπ’ αριθ. 868/02-03-2015 άδεια Ίδρυσης Μονά¬ 
δας Φροντίδας Ηλικιωμένων (Μ.Φ.Η.) με την επωνυμία 
«ΠΑΠΑΔΟΠΟΥΛΕΙΟΣ ΟΙΚΟΣ ΦΙΛΟΞΕΝΕΙΑΣ Α.Ε.». 

10. Την υπ’ αριθ. οικ. 2824/11-9-1979 (Φ.Ε.Κ. 922/Β'/1979) 
απόφαση Υπουργού Κοινωνικών Υπηρεσιών «Περί τρό¬ 
που συγκροτήσεως των Επιτροπών γνωματεύσεως για 
έκδοση αδειών ιδρύσεως και λειτουργίας ιδιωτικών Επι¬ 
χειρήσεων περιθάλψεως υπερηλίκων και από κινητική 
αναπηρία ανιάτων πασχόντων ατόμων». 

11. Την υπ’ αριθ. 4105/01-10-2015 αίτηση της ΡΟΔΗ 
ΑΓΓΕΛΙΚΗΣ μέλους του Δ.Σ. και εκπροσώπου της Α.Ε. 
περί άδειας Λειτουργίας της Μ.Φ.Η. με τα απαραίτητα 
δικαιολογητικά. 

12. Την από 07-10-2015 Γνωμοδότηση της Επιτροπής 
Καταλληλότητας των Μονάδων Φροντίδας Ηλικιωμένων, 
αποφασίζουμε: 

Χορηγούμε άδεια Λειτουργίας Μονάδας Φροντίδας 
Ηλικιωμένων κερδοσκοπικού χαρακτήρα, στο Νομικό 
πρόσωπο με την επωνυμία «ΠΑΠΑΔΟΠΟΥΛΕΙΟΣ ΟΙΚΟΣ 
ΦΙΛΟΞΕΝΙΑΣ Α.Ε.» με έδρα Χαβρίου 2 Δ. Αθηναίων Ατ¬ 
τικής, ΑΦΜ 800339925 και νόμιμους εκπροσώπους τον 
Σταύρο Παπαδόπουλο, που ενεργεί πάντα μόνος και 
τον Ιωάννη Παπαδόπουλο και την Ρόδη Αγγελική που 
ενεργούν πάντα από κοινού. 

Η ΜΦΗ βρίσκεται στην Καλαμάτα Μεσσηνίας σε θέση 
εκτός σχεδίου πόλης επονομαζόμενη Κατσέικα ή Ξη- 
ροκάμπι, φέρει το διακριτικό τίτλο «ΠΑΠΑΔΟΠΟΥΛΕΙΟΣ 
ΟΙΚΟΣ ΦΙΛΟΞΕΝΙΑΣ Α.Ε.» και έχει δυναμικότητα πενήντα 
τεσσάρων (54) κλινών. Επιστημονικά Υπεύθυνος ορίζεται 
ο ιατρός Στρούμπος Βασίλειος. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 12 Οκτωβρίου 2015 

Η Αντιπεριφερειάρχης 
ΕΛΕΝΗ ΑΛΕΙΦΕΡΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοριριν 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοριριί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.β1·9τ) 


Ηλεκτρονική Διεύθυνση: ήίίρ://νννννν.βί.9Γ - β-ππαϊΙ: ννβόπΐ 38 ίβΓ.β 1 @οί. 9 Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020228522 101 50008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































